****

*Dylid copïo llythyr B i’r Gofrestrfa Academaidd ar ffurf electronig a’i anfon trwy ebost i* [*uapstaff@aber.ac.uk*](mailto:uapstaff@aber.ac.uk)

**LLYTHYR B – llythyr cychwynnol at y myfyriwr (ymchwiliad gan Banel Cyfadran/Prifysgol)**

Annwyl

**Cyhuddiad o Ymddygiad Academaidd Annerbyniol: Modiwl** [noder y manylion]

Rwy’n ysgrifennu atoch i’ch hysbysu’n ffurfiol o honiad o Ymddygiad Academaidd Annerbyniol (YAA), a hynny mewn perthynas â modiwl [noder y manylion]

Amgaewyd manylion yr honiad yn y Ffurflen Ymchwiliad YAA (adran 1), ac mae Rheoliad y Brifysgol ar gael ar-lein <https://www.aber.ac.uk/cy/academic-registry/handbook/regulations/uap/>. Mae’r Brifysgol yn ystyried Ymddygiad Academaidd Annerbyniol yn fater difrifol iawn a rhaid ymchwilio i’r honiad er mwyn penderfynu a oes Ymddygiad Academaidd Annerbyniol wedi digwydd, rhoi cyngor ar sut i atal hyn rhag digwydd eto, neu roi cosbau addas pan fo angen. Mae’n bosibl, wrth gwrs, na fydd yr honiad yn cael ei brofi.

Rydym hefyd yn cydnabod bod cael eich cyfeirio at y broses Ymddygiad Academaidd Annerbyniol yn aml yn cael ei ragflaenu gan, neu’n cyd-fynd ag, adfyd arall a dwysâd mewn gofid. Felly, rydym yn eich annog i ofyn am gymorth cyfrinachol gan y Gwasanaeth Lles, nad yw'n datgelu ei waith â’r brifysgol yn ehangach ac eithrio os oes risg diogelu difrifol.

Ar sail ystyriaeth gychwynnol o natur yr honiad a’r dystiolaeth a gyflwynwyd gan Gadeirydd y Bwrdd Arholi, bydd yr achos yn cael ei ystyried gan Banel Cyfadran/Prifysgol, yn unol ag adran 8 (adran 11 ar gyfer paneli prifysgol) y Rheoliad. Aelodau’r panel fydd:

Dr ABC (cadeirydd)

Dr XYZ

Enw Gweinyddwr (ysgrifennydd y panel)

Bydd y panel yn cyfarfod i ystyried yr achos honedig ar [noder manylion y dyddiad a’r lleoliad]. Rydym yn eich annog i chi fynychu’r cyfarfod hwn, ac i gyflwyno tystiolaeth ysgrifenedig, gan gynnwys amgylchiadau arbennig, ymlaen llaw. Mae croeso i chi hefyd drefnu cynrychiolaeth gan gynghorydd o Undeb y Myfyrwyr (https://www.umaber.co.uk/cyngor/). Os nad ydych chi’n mynychu’r cyfarfod panel, heb reswm da, bydd y cyfarfod yn parhau i gael ei gynnal a byddwn yn eich hysbysu o’r penderfyniad yn ysgrifenedig.

Yn gywir

**cc. Cofrestrfa Academaidd** [**uapstaff@aber.ac.uk**](mailto:uapstaff@aber.ac.uk)